recursal/SuperWikiNEXT-32B huggingface dataset:
**சந்திரவதனா** என்பது 1998 ஆம் ஆண்டு வெளிவந்த புதினம் ஆகும். இப்புதினம் எஸ்.பாலசுப்ரமணியன் என்பவரால் இயற்ற பட்டுள்ளது. கி. பி பதினேழாம் நூற்றாண்டில் நடந்த வரலாற்று நிகழ்வை மையமாக வைத்து இக்கதை எழுதப்பட்டுள்ளது. தஞ்சையை ஆண்ட நாயக்க மன்னர் விஜயராகவ நாயக்கன் என்னும் மன்னனின் மகளான இளவரசி சந்திரவதனா தேவி இக்கதையின் நாயகி ஆவர். மதுரை நாயக்க வமிச மன்னனான சொக்கநாத நாயக்கன் எனும் மன்னன் கதையின் நாயகன் ஆவர். இது ஒரு வீரம் செறிந்த காதல் கதை ஆகும்.

கதையின் மாந்தர்கள்
------------------

1. சொக்கநாத நாயக்கன்.
2. சந்திரவதனா
3. விஜயராகவனாயக்கன் (தஞ்சை மன்னன்)
4. மன்னர் தாசன் (தஞ்சை இளவரசன்)
5. ராணி வையம்பிகா(சொக்கநாதனின் தாய்)
6. முத்துநகை (சொக்கநாதனின் முறைப்பெண்)
7. கோவிந்த தீட்சிதர்(தஞ்சை மந்திரி)
8. மதுரவாணி(மந்திரியின் மகள் மன்னர்தாசன் காதலி)
9. ரங்கப்ப நாயக்கன் (தஞ்சை தளபதி)
10. அச்சுதப்ப நாயக்கன்(தளபதியின் மகன்)
11. வேங்கட கிருஷ்ணன் (சொக்கநாதனின் தோழன்)
12. அக்கிராஜி (மன்னர் தாசனின் தோழன்)
13. ரங்காஜம்மா ( கணிகையர் குல தலைவி)

இவர்கள் அனைவரும் கதையின் முக்கிய பாத்திரங்கள் ஆவர்

கதையின் மையக் கரு
-----------------

தஞ்சை நாயக்க மன்னர்கள் காப்பு கவரை பிரிவாகவும் , மதுரை நாயக்கர் மரபினர் காப்பு கம்பளத்தார் பிரிவாகவும் இருந்தனர். இவர்களுக்குள் யார் பெரிய பிரிவு என்று மோதல்கள் அடிக்கடி வருவதுண்டு. மதுரை நாயக்கர்கள் தஞ்சை நாயக்கர்களை தங்களை விட கீழ் என்றும் தஞ்சை நாயக்கர்கள் மதுரை நாயக்கர்களை கீழ் என்றும் நினைத்து கொள்வர். இதனால் தஞ்சை நாயக்கர்கள் மதுரை நாயக்கர்கள் மீது வெறுப்பு கொண்டிருந்தனர். இந்நிலையில் தஞ்சை இளவரசி அச்சுத ரகுநாதம்மாவை மணந்த திருமலை நாயக்கர் அவ்வரசியைக் கொன்றுவிடுகிறார் இதற்குக் காரணம் அவ்வரசி மதுரை நாயக்கர் மகாலைக் கேவலமாகப் பேசுகிறாள். இதனால் இரண்டு வம்சமும் மிகுந்த பகையுடன் உள்ளது
இந்நிலையில் திருமலை நாயக்கரின் பேரன் சொக்கநாத நாயக்கனுக்கும் அச்சுதரகுனாதம்மாவின் அண்ணன் பேத்தி இளவரசி சந்திரவதனவிற்கும் காதல் ஏற்படுகிறது. அவளைப் பெண் கேட்டு சொக்கநாதன் வரும் பொது தஞ்சை மன்னனால் 
அவமானப்படுத்தப்பட்டு சொக்க நாதன் தஞ்சையின் மீது படை எடுக்கிறான். பின்னர் இளவரசி உட்பட தஞ்சை அரச வம்சமே பூண்டோடு அழிகிறது காரணம் விஜயராகவ நாயக்கன் சொக்கநாத நாயக்கன் தன் மகளை மணக்க கூடாதென்று அந்தப் புரத்தை வெடி வைத்து தகர்த்துத் தானும் உயிர் விடுகிறான். இக்கதையில் இளவரசன் மன்ன தாசன் வீரம் பொருந்தியவனாகவும் நாத்திகவாதியாகவும் சித்திரிக்கப்பட்டுள்ளான். போர் சமயத்தில் போருக்குத் தயாராகாமல் வேள்வி செய்யும் அரசன் (தந்தையை) எதிர்ப்பதால் சிறையிலிடப்படுகிறான். மதுரவாணியுடன் கூடிய அவனது காதல் அத்தியாயமும் சுவையானதாகக் காட்டபடுகிறது. மேலும் கதையின் போக்கிற்கு முக்கியக் காரணமே மதுரவாணியே ஆவாள்.

சிறப்புக் கூறுகள்
-----------------

1. அக்காலத்தில் நடந்த உண்மைச் சம்பவங்களைக் கதையில் நேரடியாக காட்டியிருப்பதோடு அவற்றுக்கான புத்தகச் சான்றுகளையும் மேற்கோள் காட்டியிருப்பது.
2. இடையிடையே வரும் வேதங்கள் தொடர்பான தருக்கங்கள்; சாத்திரங்கள் பற்றிய முழுமையான எளிமையான விளக்கம்.
3. திரைப்படம் பார்ப்பது போன்ற உணர்வை ஏற்படுத்துவது.
4. வயிறு குலுங்கச் சிரிக்க வைக்கும் நகைச்சுவை.
5. கதையைப் படித்த பின் குறைந்தது ஒரு வாரத்திற்கு கனத்த மனதுடன் இருப்பது.
6. கதை நடக்கும் காலத்திற்கே சென்று விட்டதை போன்ற ஒரு உணர்வை ஏற்படுத்துவது.
7. இதுவரை பதிவு செய்ய படாத பல அரசர் காலத்து விடயங்களைப் பதிவு செய்திருப்பது
**மட்டக்களப்பு மறைமாவட்டம்** (*Diocese of Batticaloa*, இலத்தீன்: *Dioecesis Batticaloaensis*) என்பது இலங்கையின் கிழக்கே மட்டக்களப்பு மாவட்டத்தின் உரோமன் கத்தோலிக்க மறைமாவட்டம் ஆகும். இம்மறைமாவட்டத்தின் ஆயர் அதிவணக்கத்துக்குரிய கலாநிதி யோசப்பு பொன்னையா ஆவார்.

வரலாறு
------

மட்டக்களப்பு மறைமாவட்டம் திருத்தந்தை பதினாறாம் பெனடிக்ட் அவர்களினால் 2012 சூலை 3 ஆம் நாள் இலங்கையின் புதிய மறைமாவட்டமாகப் பிரகடனப்படுத்தப்பட்டது. முன்னர் இம்மாவட்டம் திருகோணமலை மறைமாவட்டத்தில் சேர்க்கப்பட்டிருந்தது. திருகோணமலை மறைமாவட்டம் 1893 ஆகத்து 25 இல் உருவாக்கப்பட்டது.

ஆயர் இக்னேசியசு கிளெனி திருகோணமலை மறைமாவட்டத்தின் பெயரை மாற்றுவதற்கு விண்ணப்பித்திருந்தார். இதன்படி, 1967 அக்டோபர் 23 இல் திருகோணமலை-மட்டக்களப்பு மறைமாவட்டம் என இது பெயரிடப்பட்டது. அத்துடன் மட்டக்களப்பு புளியந்தீவு புனித மரியாள் தேவாலயம் இணைப்பேராலயமாகவும் தரமுயர்த்தப்பட்டது. 1975 திசம்பர் 19 இல் திருகோணமாலை-மட்டக்களப்பு மறைமாவட்டத்தின் சில பகுதிகள் பிரிக்கப்பட்டு புதிதாக அமைக்கப்பட்ட அநுராதபுரம் மறைமாவட்டத்தில் சேர்க்கப்பட்டது.

2005 ஆம் ஆண்டில் இம்மறைமாவட்டத்தை இரண்டாகப் பிரிப்பதற்கு முயற்சிகள் மேற்கொள்ளப்பட்டன. இதன் படி, 2012 சூலை 3 ஆம் திகதி வத்திக்கான் நேரப்படி செவ்வாய்க்கிழமை நண்பகல் 12 மணிக்கு (இலங்கை நேரம் பிற்பகல் 3.30 மணி) திருகோணமலை-மட்டக்களப்பு மறைமாவட்டத்திலிருந்து மட்டக்களப்பு பிரித்தெடுக்கப்பட்டு தனியான மறைமாவட்டமாகப் பிரகடனம் செய்யப்பட்டது. மட்டக்களப்பு புனித மரியாள் ஆலயம் பேராலயமாகும் தகுதியினையும் பெற்றது. மட்டக்களப்பு-திருகோணமலை மறைமாவட்ட துணை ஆயராகப் பதவியில் இருந்த யோசப் பொன்னையா மட்டக்களப்பு மறைமாவட்டத்தின் முதலாவது ஆயராக 2012 செப்டம்பர் 23 ஆம் நாள் பதவியேற்றார்.

மட்டக்களப்பு புதிய மறைமாவட்டமாக உருவானதால், திருகோணமலை தனி மறைமாவட்டமாக இயங்கத் தொடங்கியுள்ளது. இதுவரை திருகோணமலை-மட்டக்களப்பு மறைமாவட்டத்தின் ஆயராக இருந்த யோசப் கிங்ஸ்லி சுவாம்பிள்ளை புதிய திருகோணமலை மறைமாவட்டத்தின் ஆயராக நீடிக்கின்றார்.

புள்ளி விவரங்கள்
----------------

புதிதாக உருவாக்கப்பட்டுள்ள மட்டக்களப்பு மறைமாவட்டம் இரு மாவட்டங்களை உள்ளடக்கும். அவை மட்டக்களப்பு, அம்பாறை ஆகும். இம்மறைமாவட்டத்தில் மறைமாவட்ட குருக்கள் 35 பேரும், துறவற குருக்கள் 13 பேரும் ஆக, மொத்தம் 48 குருக்கள் பணியாற்றுகின்றனர்.

ஆயர்கள்
-------

| # | ஆயர் | தொடக்கம் | முடிவு |
| --- | --- | --- | --- |
| 1வது | யோசப் பொன்னையா | 3 சூலை 2012 |  |

மேற்கோள்கள்
-----------

1. 1 2 3  "Diocese of Trincomalee-Batticaloa". GCatholic.
2. ↑  இன்று புதிய மறைமாவட்டமாகும் மட்டக்களப்பு
[*தொடர்பிழந்த இணைப்பு*], தினகரன், செப்டம்பர் 23, 2012.

 
விக்கிசெய்தியில்
***இலங்கையின் புதிய கத்தோலிக்க மறைமாவட்டமாக மட்டக்களப்பு அறிவிக்கப்பட்டது***
தொடர்பான செய்திகள் உள்ளது.
**போக சீனிவாசன்** *(Bhoga Srinivasa)* என்பது வெள்ளியிலான முதன்மைத் தெய்வத்தின் (துருவ பெரா) வடிவமாகும். இந்தியாவின் ஆந்திராவின் திருமலையில் உள்ள திருமலை வெங்கடாசலபதி கோயிலின் முதன்மை தெய்வம் *துருவ பெரா* எனப்படும். மேலும் இத்தெய்வம் மனவாலப்பெருமாள் என்றும் *காட்டுக பெரா என்றும்* அறியப்படுகிறது.தினசரி திருமுழுக்கு வழிபாட்டின் (தோமல சேவையின் ஒரு பகுதியாக) போதும் ஏகாந்த சேவையின் போது இறைவனின் இந்த உருவம் பயன்படுத்தப்படுகிறது. இத்தெய்வம் *துருவ பேராவின்* சாரீரத்தை *ஊக்குவிப்பதாகவும்,* பக்தர்களின் விருப்பங்களை வழங்குவதாகவும் நம்பப்படுகிறது.

614CEஇல் பல்லவ இராணி சமவாய் என்பவரால் போகா சீனிவாசன் சிலை கோயிலுக்கு வழங்கப்பட்டு புனிதப்படுத்தப்பட்டார். இவர் இந்த தெய்வச்சிலையுடன் கோயிலுக்கு நிலம் மற்றும் தங்கத்தை நன்கொடையாக வழங்கியுள்ளார். இச்சிலை என்பது துருவ பேராவின் உண்மையான நகலாகும்.பிதம் மற்றும் தெய்வத்தின் கால்களுக்குக் கீழே ஒரு எந்திரம் உள்ளது. இது இரண்டு இடைப்பட்ட சமபக்க முக்கோண வடிவத்தில் உள்ளது. தெய்வம் ஒரு பட்டுத் தண்டு மூலம் *துருவ பெராவுடன்* நிரந்தரமாக இணைக்கப்பட்டுள்ளது. *துருவ பெராவுக்கு* பிரதிநிதித்துவம் செய்வதற்காகத் தெய்வத்தைக் கருவறைக்கு வெளியே கொண்டு வரும்போது, தண்டு இணைக்கப்பட்டுத் தங்க இணைப்புகளுடன் வலுவூட்டப்படுகிறது.

மேற்கோள்கள்
-----------

1. ↑  Rao, S. K. Ramachandra. *The hill-shrine of Veṅgaḍam : art, architecture, and āgama of Tirumala temple*. Kalpatharu Research Academy.
2. ↑  "Tirupathi - Tirumalai - Sri Srinivasa Perumal Temple". Divyadesam.com. 2007-01-28 அன்று மூலம் பரணிடப்பட்டது. 2007-04-19 அன்று பார்க்கப்பட்டது.
3. ↑  Ramesan, N. (1981). *The Tirumala Temple*. Tirumala Tirupati Devasthanams.
**அவுன்சு**, **அவுன்ஸ்** அல்லது **ஔன்சு** (ஆங்கிலம் ounce, சுருக்கம் oz. தமிழில் *அவு*.) என்பது மெட்ரிக் முறையைச் சேராத ஒரு சிறிய எடை அலகு. ஒரு பவுண்டு நிறை (mass) எடையில் பதினாறில் ஒரு பங்கு. ஒரு அவுன்சு = 1/16 பவுண்டு. இவ் அலகு முன்னிருந்த பிரித்தானிய பேரரசிய (இம்ப்பீரியல்) முறையைச் சேர்ந்த ஓர் அலகு. தற்காலத்தில் ஐக்கிய அமெரிக்க நாடுகளில் இன்னும் பயன்பாட்டில் உள்ளது. எடையைக் குறிக்கும் அவுன்சு என்னும் இதே பெயர் சிறு சிறு எடை வேறுபாடுகளுடன் பயன்பாட்டில் உள்ளது. பொதுவாக அவுன்சு என்று குறிக்க்ப்படுவது *அனைத்துலக அவெடிபாய்சு* (avoirdupois) *அவுன்சு* என்பதாகும். இது ஏறத்தாழ 28.35 கிராம் எடை உடையது. இது தவிர வேறு பல அவுன்சுகளில் *டிராய் அவுன்சு* (Troy ounce) என்பது 31.1 கிராம் எடை உள்ளது. டிராய் அவுன்சு என்பதை "டி அவு" என்னும் சுருக்கெழுத்துகளால் குறிக்கப்பெறும்.

பல்வேறு அவுன்சுகள்
------------------

அவுன்சு அளவுகளும் ஈடான எடைகளும்| வெவ்வேறு அவுன்சுகள் | கிராம் அளவில் நிறை அல்லது எடை | கிரெயின் அல்லது "அரிசி" அளவில் எடை |
| --- | --- | --- |
| அனைத்துலக அவெடிபாய்சு அவுன்சுInternational avoirdupois ounce | 28.3495231 | 437.5 |
| அனைத்துலக டிராய் அவுன்சு | 31.1034768 | 480 |
| அப்போத்தெக்காரிகள் அவுன்சுApothecaries' ounce |
| மரியா தெரெசா அவுன்சு Maria Theresa ounce | 28.0668 | 433.137 |
| டச்சு மெட்ரிக் அவுன்சு | 100 | 1,543.236 |
| சீனா மெட்ரிக் அவுன்சு | 50 | 771.618 |
| குறிப்பு: மரியா தெரெசா, டச்சு சின்னா ஆகிய அவுன்சுகளில் காட்டப்பட்டுள்ள கிரெயின் அல்லது "அரிசி" அளவு ஓர் அரிசியின் ஆயிரத்தில் ஒரு பங்கின் அளவுத் துல்லியத்துடன் நிறுத்தப்பட்டுள்ளது. |

குறிப்புகள் மற்றும் மேற்கோள்கள்
-------------------------------

வெளியிணைப்புகள்
---------------

* Dictionary of Units: Ounce

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Historical Dictionary of Switzerland

 |
**பலாசுபரி** *(Palasbari )* இந்தியாவின் அசாம் மாநிலம், காமரூப் மாவட்டத்தில் உள்ள நகரம் மற்றும் நகராட்சியாகும்.

புவியியல்
---------

26.13°வடக்கு 91.5°கிழக்கு என்ற அடையாள ஆள்கூறுகளில். பலாசுபரி நகரம் கடல் மட்டத்திலிருந்து 46 மீட்டர் அல்லது 150 அடி உயரத்தில் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  பலாசுபரி நகரத்தின் மக்கள்தொகை 4741 நபர்கள் ஆகும். இம்மக்கள்தொகையில் 51% நபர்கள் ஆண்கள் மற்றும் 49% நபர்கள் பெண்களாவர். பலாசுபரி நகரின் எழுத்தறிவு சதவீதம் 80% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 85% நபர்கள் ஆண்கள் மற்றும் 75% நபர்கள் பெண்களாவர். பலாசுபரி நகரின் மக்கள் தொகையில் 9% நபர்கள் 6 வயதுக்கு கீழ் உள்ளவர்களாகும்.

கவுகாத்தி மக்களவைத் தொகுதிக்கு உட்பட்டு பலாசுபரி நகரம் உள்ளது

மேற்கோள்கள்
-----------

1. ↑  "Falling Rain Genomics, Inc - Palasbari". 2008-02-25 அன்று மூலம் பரணிடப்பட்டது. 2017-01-30 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
இதாச இலட்சினை
**இந்தியத் தாவரவியல் சங்கம்** (*Indian Botanical Society*) என்பது இந்தியாவின் தாவரவியலாளர்களுக்கான தேசிய சங்கமாகும். இது 1920-ல் நிறுவப்பட்டது.

சங்கத்தின் செயல்பாடுகளில் விரிவுரைகள், ஆய்வுகூட்டங்கள், கள பயணங்கள், களத் திட்டங்கள் மற்றும் பல்வேறு பகுதிகளில் பணிபுரியும் தாவரவியலாளர்களிடையே தகவல் பரிமாற்றத்திற்கான வருடாந்திர சமூகக் கூட்டம் நடத்துவது உள்ளிட்டவை அடங்கும்.

தோற்றம்
-------

1920ஆம் ஆண்டு சனவரியில் நாக்பூர் கூட்டத்தில் இந்திய அறிவியல் சங்கத்தின் தாவரவியல் பிரிவு நிறைவேற்றிய தீர்மானத்தின் அடிப்படையில் இந்தியத் தாவரவியல் சங்கம் தொடங்கப்பட்டது. இந்த தீர்மானத்தை நடைமுறைப்படுத்துவதற்காக அமைப்பு ரீதியான குழு ஒன்று உருவாக்கப்பட்டது. இந்தக் குழுவில் கொல்கத்தா பல்கலைக்கழக அறிவியல் கல்லூரியின் மறைந்த பி. புருல், கோயம்புத்தூர் வேளாண்மைக் கல்லூரியின் மறைந்த ராய் பகதூர் கே. ரங்காச்சாரியார், மறைந்த ராய் பகதூர் பேராசிரியர் ஷிவ் ராம் காஷ்யப், லாகூர் அரசு கல்லூரி, மறைந்த பேராசிரியர் பீர்பால் சாகனி, வாரணாசி பனாரசு இந்து பல்கலைக்கழகம், முனைவர் டபிள்யூ. பர்ன்சு, புனா வேளாண்மைக் கல்லூரி ஆகியோர் உறுப்பினர்களாகவும் அலகாபாத் எவிங் கிறிசுடியன் கல்லூரி பேராசிரியர் வின்பில்ட் டட்ஜியன் தலைவராகவும் செயல்பட்டனர்.

அக்டோபர் 1920-ல், இக்குழு இந்தியாவில் இருக்கும் தாவரவியலாளர்களுக்குக் கடிதம் ஒன்றை அனுப்பியது. இந்த புதிய சமூகத்தின் நியமன உறுப்பினராக அவர்களை அழைத்தது. சங்கத்தை நிறுவுவதற்கு 25 உறுப்பினர்கள் போதுமானதாக கருதப்படுவார்கள் என்றும், இந்த எண்ணிக்கையை எட்டியவுடன் நிர்வாகிகள் தேர்ந்தெடுக்கப்பட வேண்டும் என்றும் ஒப்புக்கொள்ளப்பட்டது. இந்த அழைப்பிற்கான பதில் உடனடியாகவும் இதயப்பூர்வமாகவும் இருந்ததால், சங்கத்தின் அலுவலகப் பொறுப்பாளர்களுக்கான தேர்தலும் நடைபெற்றது. திசம்பர் 6, 1920-ல் தேர்தல் முடிந்ததும், சங்கம் முறையாக ஒழுங்கமைக்கப்பட்டதாக அறிவிக்கப்பட்டது. மேலும் செயல் குழுவின் பணி நிறைவுற்றது.

இந்தியத் தாவரவியல் சங்கம் நாட்டின் ஏதாவது ஒரு பல்கலைக்கழகத்தில் தன் வருடாந்திர அமர்வை நடத்துகிறது. இங்கு அறிவியலாளர்கள், தாவரவியலாளர்கள், தாவரவியல் துறையில் ஏற்பட்ட முன்னேற்றங்கள்/பாதகங்கள் குறித்து தங்கள் கருத்துக்களை முன்வைக்கின்றனர்.

வெளியீடுகள்
-----------

இந்தியத் தாவரவியல் ஆய்விதழ் (பின்னர் இந்தியத் தாவரவியல் சங்கத்தின் ஆய்விதழ்), பேராசிரியர் பைசனின் முன்முயற்சியின் கீழ் தொடங்கப்பட்டது.

மேலும் பார்க்கவும்
------------------

* இந்தியத் தாவரவியல் அளவாய்வு

மேற்கோள்கள்
-----------

1. ↑  "About the IBS". Indian Botanical Society. 25 August 2011 அன்று மூலம் பரணிடப்பட்டது. 11 October 2011 அன்று பார்க்கப்பட்டது.
2. ↑  Matthew, K.M. Frontline. Vol. 15(5) Pioneering Botanists (1998)

வெளி இணைப்புகள்
---------------

* அதிகாரப்பூர்வ இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |
**வங்க ஆய்வுகள்** ( வங்காள மொழி: বঙ্গবিদ্যা  ; *பங்காபித்யா* ) என்பது வங்காள மக்கள், கலாச்சாரம், மொழி, இலக்கியம் மற்றும் வரலாறு ஆகியவற்றின் ஆய்வுக்கு அர்ப்பணிக்கப்பட்ட ஒரு பல்துறை கல்வித் துறையாகும். இத்துறையானது நிலப்பகுதிகள் குறித்த ஆய்வுகள் மற்றும் கலாச்சார ஆய்வுகள் என தகுதிபெறும் ஆய்வுகளின் மீது கவனம் செலுத்துகிறது. ஒரு சுதேச விசுவாச முறையைப் பின்பற்றி தங்களை வங்காளிகள் என்று குறிப்பிடும் இந்திய வங்காளர்களிடம்தான் உள்ளது. இது தெற்காசிய ஆய்வுகள் அல்லது இந்தியவியல் ஆய்வுக்குழுவிற்குள்ளனா துணைக்குழு ஆகும்.  

வங்காள மக்களின் வரலாறு மற்றும் கலாச்சாரம் குறித்த ஆய்வு வங்காளத்தினராலும், முஹம்மது-பிருனி போன்ற இடைக்காலத்தில் வங்காளத்திற்கு பயணம் மேற்கொண்டவர்களாலும் மேற்கொள்ளப்பட்டுள்ளது. பங்கிம் சந்திர சட்டர்ஜியின் பணி முகலாய காலத்திற்குப் பிறகு வங்காள ஆய்வுகளின் முன்னோடியாக இருக்க வேண்டும் என ஆய்வாளர்களால் கருத்தில் கொள்ளப்படுகிறது. அதே சமயம் ஈஸ்வர் சந்திர குப்தா வங்காளத்தின் மாறுபட்ட வாய்வழிக் கவிதை மரபுகளை விமர்சன ரீதியாக சிறுகுறிப்பு செய்ததன் மூலமாக வங்காள கவிஞர்கள் தொடர்பான ஆய்வுக்கு முன்னோடியாக இருந்துள்ளார். இருபதாம் நூற்றாண்டின் வங்காள வரலாற்றாசிரியர்களான ரமேஷ் சந்திர மஜும்தார் மற்றும் நிஹரஞ்சன் ரே ஆகியோர் வங்காள மக்களின் வரலாறு மற்றும் கலாச்சாரத்தை ஆய்வு செய்வதில் முக்கியத்துவம் வாய்ந்தவர்கள்.

வங்காள ஆய்வுகளின் சர்வதேச காங்கிரஸ்
-----------------------------------

* 2010: 1 வது சர்வதேச காங்கிரஸ்; டெல்லி பல்கலைக்கழகம், இந்தியா
* 2011: 2 வது சர்வதேச காங்கிரஸ்; டாக்கா பல்கலைக்கழகம், பங்களாதேஷ்
* 2013: 3 வது சர்வதேச காங்கிரஸ்; கல்கத்தா பல்கலைக்கழகம், இந்தியா
* 2015: 4 வது சர்வதேச காங்கிரஸ்; டோக்கியோ வெளிநாட்டு ஆய்வுகள் பல்கலைக்கழகம், ஜப்பான்
* 2018: 5 வது சர்வதேச காங்கிரஸ்; ஜஹாங்கிர்நகர் பல்கலைக்கழகம், பங்களாதேஷ்

குறிப்புகள்
-----------

1. ↑  "Archived copy". 2017-07-05 அன்று மூலம் பரணிடப்பட்டது. 2015-11-16 அன்று பார்க்கப்பட்டது.CS1 maint: archived copy as title (link)
2. ↑  "காப்பகப்படுத்தப்பட்ட நகல்". 2014-11-05 அன்று மூலம் பரணிடப்பட்டது. 2020-12-27 அன்று பார்க்கப்பட்டது.
3. ↑  "Archived copy". 2017-07-05 அன்று மூலம் பரணிடப்பட்டது. 2015-11-16 அன்று பார்க்கப்பட்டது.CS1 maint: archived copy as title (link)
4. ↑
**குயிலி** (*Kuyili*) என்பவர் பதினெட்டாம் நூற்றாண்டில் பிரித்தானியக் கிழக்கிந்தியக் கம்பெனிக்கு எதிராக ஆயுதம் ஏந்திப் போராடிய பெண் போராளி எனப்படும் ஒரு கற்பனை பாத்திரம் ஆகும். இவர் இருந்ததற்கான சான்றுகள் வரலாற்றில் இல்லை என ஆய்வாளர்கள் கூறுகின்றனர். இவர் குறித்த கதைகள் ஜீவபாரதி எழுதிய *வேலு நாச்சியார்* என்ற புதினத்தை அடிப்படையாக கொண்டவை.

இவர் பற்றிய கதைகள்
------------------

சிவகங்கை மன்னர் முத்துவடுகநாதரை ஆங்கிலேய அரசாங்கம் சுட்டுக்கொன்ற பின்னர், 8 ஆண்டுகள் அவர் மனைவி வேலு நாச்சியார் தலைமறைவாக இருந்தார். அப்போது ஆங்கிலேயர்களுக்காக உளவு பார்த்த வெற்றிவேல் என்பவரை குயிலி குத்திக் கொன்றார்.[] அதனால் வேலுநாச்சியார் தனது மெய்க்காப்பாளராக குயிலியை நியமித்தார்.[]

குயிலி வேலுநாச்சியாரின் போர்படையில் பெண்கள் படைக்குத் தலைமையேற்றார்.[] வெள்ளையரை எதிர்த்துப் போரிடும் போது சிவகங்கை அரண்மனையில் வெள்ளையரின் ஆயுதக்கிடங்கில் குயிலி தன் உடலில் எண்ணை பூசி ஆயுதக்கிடங்கில் புகுந்து தன்னைத்தானே தீவைத்துக்கொண்டு ஆயுதக்கிடங்கை அழித்தார்.[] என்பது போன்ற கதைகள் உலவுகின்றன.

சர்ச்சைகள்
----------

இவர் ஒரு கற்பனையான பாத்திரமென்று தகுந்த ஆதாரங்களுடன் நிருவப்பட்ட ஒப்பனைகளின் கூத்து எனும் குருசாமி மயில்வாகனன் எழுதியுள்ள நூல் வெளி வந்து சர்ச்சையை ஏற்படுத்தியது.

இவரது சமூகம் குறித்து மாறுபட்ட கருத்துக்கள் கூறப்படுகின்றன. அதன் படி, இவர் மறவர் இனப் பெண்ணாக, 
அருந்ததியர் இனப் பெண்ணாக, பறையர் இனப் பெண்ணாக, பலர் சொந்தம் கொண்டாடுகின்றனர்.

மேற்கோள்கள்
-----------

1. ↑  "வரலாற்றை ஏன் புனைவாக எழுத வேண்டும்?". *Hindu Tamil Thisai*. 2023-01-19 அன்று பார்க்கப்பட்டது.
2. 1 2  குருசாமி மயில்வாகனன், தொகுப்பாசிரியர் (07 செப்டம்பர் 2018). *வீரமங்கை குயிலி ஒரு கற்பனைப் பாத்திரம்*. குங்குமம் இதழ். .
3. ↑  "கற்பனையான குயிலிக்குச் சிவகங்கையில் சிலையா?". *Dinamani*. 2022-08-01 அன்று பார்க்கப்பட்டது.
4. ↑  தினத்தந்தி (2018-11-05). "குயிலி கற்பனையா? வரலாறா?". *www.dailythanthi.com*. 2022-08-01 அன்று பார்க்கப்பட்டது.
5. ↑  குங்குமம் ஸ்பெஷல் , தொகுப்பாசிரியர் (16 டிசம்பர் 2016). *வியூகங்களால் வென்றவள் ராணி வேலுநாச்சியார்*. குங்குமம் வார இதழ்.. "குயிலி
வேலுநாச்சியாரின் மெய்க்காப்பாளர் குயிலி. தாழ்த்தப்பட்ட அருந்ததியர் வகுப்பைச் சேர்ந்தவர். மெய்க்காப்பாளராக விளங்கிய குயிலி பெண்கள் படைக்கு தளபதியாக்கப்பட்டார்."
6. ↑  ப. சரவணன், தொகுப்பாசிரியர் (2014). *இந்திய சுதந்தரப் போராட்ட வீரர்கள்*.. "குயிலி தாழ்த்தப்பட்ட அருந்ததியர் வகுப்பைச் சேர்ந்தவள். இதைக் காரணம் காட்டி ஒரு கும்பல், குயிலியின் மேல் துவேஷத்தை வளர்க்க முனைந்தது. வேலு நாச்சியாரோ குயிலிக்கு தம் ஆதரவுக் கரத்தை இரும்பு அரணாக வைத்து காத்து வந்தார்."
7. ↑   , தொகுப்பாசிரியர். *ஆங்கிலேயரின் ஆயுதக் கிடங்கை தகர்த்த குயிலிக்கு வேலுநாச்சியார் அங்கீகாரம்*. தினமணி நாளிதழ்year=31 டிசம்பர் 2012. .
8. ↑  குருசாமி மயில்வாகனன், தொகுப்பாசிரியர் (நவம்பர் 05, 2018). *குயிலி கற்பனையா? வரலாறா?*. தினத்தந்தி நாளிதழ். .
**பர்கத்துல்லா கான்**(Barkatullah Khan 25 அக்டோபர் 1920 - 11 அக்டோபர் 1973) இந்திய மாநிலமான ராஜஸ்தானின் அரசியல்வாதி மற்றும் இந்திய தேசிய காங்கிரஸ் கட்சியின் தலைவர் ஆவார். அவர் 1972 ஆண்டில் திஜாரா சட்டமன்ற தொகுதியிலிருந்து ராஜஸ்தான் மாநில சட்டசபைக்கு தேர்ந்தெடுக்கப்பட்டார்.

கல்வி
-----

லக்னோவில் சட்டம் பயின்றவர்.

மாநிலங்களவை உறுப்பினர்
----------------------

03-04-1952 முதல் 02-04-1954 வரை மற்றும் 03-04-1954 முதல் 21-03-1957 வரை, என இரண்டு முறை மாநிலங்களவை உறுப்பினராக தேர்ந்தெடுக்கப்பட்டு பணியாற்றினார்.

ராஜஸ்தானின் முதலமைச்சராக 9 ஜூலை 1971 முதல் 11 அக்டோபர் 1973 வரை பதவி வகித்தார், பதவிக்காலத்திலேயே தனது 53 வயதில் மாரடைப்பால் இறப்பெய்தினார். இராஜஸ்தான் மாநிலத்தின் முதலமைச்சராக பதவி வகித்த ஒரே முஸ்லிம் இவர் மட்டும் தான் என்பது குறிப்பிடத்தக்கது.

நினைவு மைதானம்
--------------

இவர் நினைவாக 1986 ஆம் ஆண்டு பர்கத்துல்லா கான் விளையாட்டு மைதானம் உருவாக்கப்பட்டது.

குடும்பம்
---------

வழக்கறிஞரும், மாநிலங்களவை உறுப்பினருமான உசி கானைத் திருமணம் செய்தார்.

மேற்கோள்கள்
-----------

1. ↑  தி மாநிலங்களாவை இணையதளம்
2. ↑  தி நியூயார்க் டைம்ஸ் பத்திரிக்கை செய்தி
3. ↑  ஹிந்துஸ்தான் டைம்ஸ் பத்திரிக்கை செய்தி
**குயர்வாசு** *(Gujarwas)* இந்தியாவின் அரியானா மாநிலத்திலுள்ள  மகேந்திரகார் மாவட்டம், அடேலி தாலுக்காவில் உள்ள ஒரு கிராமமாகும்.

அடேலி-மகேந்திரகார் சாலையில் அடேலியிலிருந்து 5 கிலோமீட்டர் தொலைவிலும், மகேந்திரகாரிலிருந்து 19 கிலோமீட்டர் தொலைவிலும் குயர்வாசு கிராமம் அமைந்துள்ளது. ஒர் ஆண்கள் பள்ளி மற்றும் இரண்டு பெண்கள் பள்ளி என மூன்று அரசுப் பள்ளிகள் இங்கு உள்ளன. ஆண்கள் பள்ளி மெட்ரிக் வரையிலும் பெண்கள் பள்ளிகளில் ஒன்று தொடக்கப் பள்ளி வரையும், மற்றொன்று மேல்நிலைப்பள்ளி வரையிலும் கல்வியளிக்கின்றன. 

ஓம் பிரகாசு யாதவ் சனவரி 2016 முதல் மக்களால் தேர்ந்தெடுக்கப்பட்ட கிராமத்தலைவராகப் பணியாற்றி வருகிறார். குயர்வாசு கிராமத்தின் மக்கள்தொகை 2000 நபர்கள் ஆகும். இம்மக்கள் தொகையில் 52% நபர்கள் ஆண்கள் மற்றும் 48% நபர்கள் பெண்களாவர். 58% மக்கள் 35 வயதுக்கு கீழானவர்களாகவும், 28% மக்கள் 35 முதல் 60 வயதுக்கு உட்பட்டவர்களாகவும் உள்ளனர். 14% மக்கள் 60 வயதுக்கு மேற்பட்டவர்களாக இருக்கின்றனர். வருமானத்திற்கு இவர்கள் விவசாயத்தையே நம்பியுள்ளனர்.

பாபா கோவிந்தா உள்ளிட்ட நான்கு முக்கியமான கோவில்கள் இக்கிராமத்தில் உள்ளன. கோலி பண்டிகைக்கு மூன்று நாட்களுக்கு முன்னர் சைத்ர துவாதசி என்ற திருவிழா ஒவ்வோர் ஆண்டும் இங்கு கொண்டாடப்படுகிறது.

மேற்கோள்கள்
-----------

1. ↑  "Google Maps". *Google Maps*. 2016-04-23 அன்று பார்க்கப்பட்டது.
**செம்மயிர்க்கொன்றை** (*Delonix regia*) வெப்பவலயப் பகுதிகளைச் சேர்ந்த ஒரு பூக்கும் தாவரமாகும். இது, *மயிர்க்கொன்றை*, *மயிற்கொன்றை*, *மேமாதப்பூ மரம்* எனப் பல பெயர்களிலும் அழைக்கப்பட்டு வருகின்றது. அமெரிக்காவில் இம் மரத்தை அறிமுகப்படுத்திய பிலிப்பே டி லாங்வில்லியேர்ஸ் டி பொயின்சி (Phillippe de Longvilliers de Poincy) என்பவரின் பெயரில் இதனை ஆங்கிலத்தில் *ரோயல் பொயின்சியானா* என அழைப்பதுண்டு. 

*மெக்சிக்கோவிலுள்ள சாந்தோ டொமிங்கோ தேவாலயத்துக்கு வெளியேயுள்ள செம்மயிற்கொன்றை மரங்கள்.*
இதன் கடும் பச்சை நிற இலைகளும் அவற்றின் பின்னணியில் கொத்துக் கொத்தாகப் பூத்துக் குலுங்கி ஒளிரும் செம்மஞ்சள் நிறப் பூக்களும் இம் மரத்துக்கு மிகுந்த கவர்ச்சியை வழங்குகின்றன. இதனால் இம்மரம் உலகின் அழகிய மரங்களில் ஒன்றாகக் கருதப்படுகின்றது. 

செம்மயிற்கொன்றை மரம், மடகாஸ்கர் தீவைத் தாயகமாகக் கொண்டது. இங்கே இது மேற்கு மலகாசிக் காட்டுப் பகுதிகளில் காணப்படுகின்றது. காட்டுப் பகுதிகளைப் பொறுத்தவரை இது அழியும் ஆபத்து கொண்ட மரமாகக் கருதப்பட்டாலும், பிற பகுதிகளில் இது பெருமளவில் அலங்காரத் தாவரமாக வளர்க்கப்படுகின்றது. இதன் அழகியற் பெறுமானத்தையும் விட இது பயனுள்ள ஒரு நிழல் மரமும் ஆகும். இது ஏறத்தாழ 5 மீட்டர் உயரமே வளர்வதும், அடர்ந்த இலைகளைக் கொண்ட மேற்பகுதி குடை போல் பரந்து காணப்படுவதும் இதற்குக் காரணமாகும். இம்மரம், தெளிவான வறண்ட பருவ காலத்தைக் கொண்ட பகுதிகளில் வறட்சியின் போது இலைகளை உதிர்த்துவிடினும், ஏனைய இடங்களில் இது நிலைத்த பசுமையான மரமாகவே உள்ளது.

இவற்றையும் பார்க்கவும்
----------------------

* மரங்கள் பட்டியல்

1. ↑  Rivers, M. (2014). "*Delonix regia*". *IUCN Red List of Threatened Species* **2014**: e.T32947A2828337. doi:10.2305/IUCN.UK.2014-1.RLTS.T32947A2828337.en.. பார்த்த நாள்: 12 November 2021.
**குயின்ஸ் பல்கலைக்கழகம், பெல்பாஸ்ட்** (*Queen's University Belfast*) ஐக்கிய இராச்சியத்தின் வட அயர்லாந்தின் தலைநகர் பெல்பாஸ்ட்டில் அமைந்துள்ள பல்கலைக்கழகம் ஆகும். இப்பல்கலைக்கழகம் அதிகாரபூர்வமாக 1845 ஆம் ஆண்டில் நிறுவப்பட்டு 1849 ஆம் ஆண்டு *குயின்ஸ் கல்லூரி, பெல்பாஸ்ட்* என்ற பெயரில் திறக்கப்பட்டது. ஆனாலும் இக்கல்லூரியின் வரலாறு 1810 ஆம் ஆண்டில் *பெல்பாஸ்ட் ரோயல் அக்கடெமிக்கல் இன்ஸ்டிடியூட்* என்ற பெயரில் ஆரம்பிக்கப்பட்ட கல்லூரியில் இருந்து ஆரம்பிக்கிறது.

குயின்ஸ் பல்கலைக்கழகம் பொதுநலவாய பல்கலைக்கழகங்களின் அமைப்பு, ஐரோப்பிய பல்கலைக்கழக அமைப்பு, மற்றும் அயர்லாந்து, ஐக்கிய இராச்சியம் ஆகியவற்றின் பல்கலைக்கழகங்களின் அமைப்புகள் ஆகியவற்றில் உறுப்பினராக உள்ளது. இது 300 இற்கும் மேற்பட்ட துறைகளில் பல்வேறு மட்டங்களிலும் பட்டப்படிப்பை வழங்கி வருகிறது.

மேற்கோள்கள்
-----------

1. 1 2 3  Table 0a - All students by institution, mode of study, level of study, gender and domicile 2005/06
2. ↑  History of Queen's
3. ↑  "Teaching Quality". 2008-04-17 அன்று மூலம் பரணிடப்பட்டது. 2008-11-12 அன்று பார்க்கப்பட்டது.

வெளி இணைப்புகள்
---------------

* Queen's University Belfast
* Queen's University Belfast Students' Union

குயின்ஸ் பல்கலைக்கழகத்தின் பொறியியல் துறைக் கட்டிடம்
**வங்கதேசம்**  அங்கதேசத்திற்கு கிழக்கிலும், மகததேசத்தின் தெற்கிலும், கலிங்க நாட்டிற்கு வடக்கிலும்,  உதயகிரி வரையிலும் பரவி இருந்த தேசம் ஆகும்.

இருப்பிடம்
----------

இந்த தேசம் கொல்கத்தா நகரமிருக்கும் மாகாணத்திற்கு பௌண்ட்ர தேசம் என்றும் அதற்கு மேற்கில் கௌடம் என்றும் இதற்கு இரு உப தேசங்கள் உண்டு .

மலை, காடு, விலங்குகள்
---------------------

இந்த தேசத்தில் சிறிய மலையும், அடர்ந்த காடுகளும், நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் குறைவாகவும், செழிப்பான நல்ல பூமி அதிகமாகவும் இருக்கும். இந்த மலைகளில் ஹரிகிரி, ஹரிகிரி என்னும் இரு மலைகளே மிகச்சிறந்தவை.

நதிகள்
------

பிரம்மபுத்திரா ஆறு மற்றும் கங்கை ஆறுகள் Superscript text வங்கதேசத்தின் வழியாக பாய்ந்து, வங்காள விரிகுடாவில் கலக்கிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 207 -
**மீத்தேன் வாயு திட்டம்** ஒன்றிய அரசு மற்றும் தனியார் கூட்டு திட்டமாகும். இதன் நோக்கம் டெல்டா மாவட்டங்களான திருவாரூர், தஞ்சாவூர் ஆகிய பகுதிகளில் பூமிக்கு அடியில் கண்டறியப்பட்டுள்ள மீத்தேன் வாயுவைக் கிணறுகள் அமைத்து எடுப்பதாகும். இதற்கு விவசாயிகள் மற்றும் பொதுமக்கள் கடும் எதிர்ப்பு தெரிவித்து வருகின்றனர்.

அரசு தனியார் ஒப்பந்தம்
----------------------

தமிழகத்தின் டெல்டா பகுதியான திருவாரூர், தஞ்சாவூர் மாவட்டங்களில் குறிப்பாக திருவாரூர் மாவட்டம் மன்னார்குடிப் பகுதியில் பூமிக்கு அடியில் அரியவகை நிலக்கரி இருப்பதாக மத்திய இயற்கை எரிவாயு மற்றும் பெட்ரோலியத்துறை கண்டறிந்துள்ளது. அந்த நிலக்கரி படிமத்தின் மேல் மீத்தேன் வாயு படர்ந்துள்ளது. ஒன்றிய அரசு மீத்தேன் வாயுவை வியாபாரரீதியாக எடுக்கும் பொருட்டு ஹரியானா மாநிலத்தை சேர்ந்த கிரேட் ஈஸ்ட்டர் எனர்ஜி என்ற நிறுவனத்துடன் 2010 ஆம் ஆண்டு ஒப்பந்தம் செய்துள்ளது. இந்நிறுவனம் மீத்தேன் வாயு திட்டத்தில் 5000 கோடி வரை முதலீடு செய்து இருப்பதாக கூறப்படுகிறது. 35 ஆண்டுகளுக்கு மீத்தேன் எடுக்க முடிவு செய்திருந்ததாகவும் கூறப்படுகிறது.

விவசாயிகள் எதிர்ப்பு
--------------------

ஆரம்பம் முதலே விவசாயிகள் மற்றும் பொதுமக்கள் இந்த திட்டத்திற்கு கடும் எதிர்ப்பு தெரிவித்து வருகின்றனர். இந்த போரட்டங்களை நம்மாழ்வார் என்ற இயற்கை வேளான் விஞ்ஞானி முன்னின்று நடத்தினர். இந்த திட்டம் நிறைவேற்றப்பட்டால் சுற்று சூழல் பாதிக்கும் என்றும், கிணறுகள் அமைக்கும் பொழுது வெளியேற்றப்படும் நீரினால் நிலத்தடி நீர் குறைந்து கடல்நீர் உட்புகும் என்றும் இதனால் விவசாயிகளின் வாழ்வாதாரம் பாதிக்கப்படும் போன்றவை போராட்டகாரர்கள் முன்வைக்கும் கருத்துக்களாகும். சுற்றுச்சூழல் மற்றும் வனத்துறை அமைச்சகம் ஏற்கனவே இத்திட்டத்திற்கு தடையில்லா சான்று வழங்கி உள்ளது.

தற்காலிகத் தடை
--------------

திருவாரூர், தஞ்சாவூர் மாவட்டங்களில் விவசாயிகள் மற்றும் பொதுமக்களின் போராட்டத்தினால் முதலமைச்சர் ஜெயலலிதா தற்காலிகமாக மீத்தேன் வாயுக் கிணறுகள் தொடர்பான செயல்பாடுகளுக்குத் தடை விதித்தார்.

உசாத்துனைகள்
------------

1. ↑  "Mines of concern". Frontline. 31 திசம்பர் 2013 அன்று பார்க்கப்பட்டது.
2. ↑  "மீத்தேன் வாயு எடுக்கும் திட்டம் கைவிடக்கோரி தஞ்சையில் 11 இடங்களில் ஆர்ப்பாட்டம்". தினமலர். 31 திசம்பர் 2013 அன்று பார்க்கப்பட்டது.
3. ↑
4. ↑  "Mannargudi Block". GEECL. 31 திசம்பர் 2013 அன்று பார்க்கப்பட்டது.
5. ↑  காவிரிப் படுகையில் மீத்தேன் வாயு எடுக்கும் திட்டத்தை கைவிட வைகோ வேண்டுகோள்
6. ↑  "மீத்தேன் வாயு திட்டம் நிறைவேற்றினால் தமிழகம் பாலைவனமாகி விடும்: நம்மாழ்வார் பேட்டி". 2014-01-05 அன்று மூலம் பரணிடப்பட்டது. 2013-12-31 அன்று பார்க்கப்பட்டது.
7. ↑  Great Eastern Energy Corpn gets nod for CBM block in Tamil Nadu
8. ↑  "வாழ்வாதாரத்தை சீர்குலைக்கும் மீத்தேன் வாயு திட்டம்-". தினமணி. 31 திசம்பர் 2013 அன்று பார்க்கப்பட்டது.
9. ↑  "மீத்தேன் வாயு எடுக்கும் திட்டத்துக்கு எதிர்ப்பு: மன்னார்குடியில் ஜன. 25-ல் பேரணி". தினமணி. 31 திசம்பர் 2013 அன்று பார்க்கப்பட்டது.
10. ↑  டெல்டா பகுதிகளில் மீத்தேன் எடுக்க தடை: ஆய்வு குழு அமைப்பு... ஜெயலலிதா
11. ↑  "நிலத்தடி மீத்தேன் எடுக்கும் பணிகளை இடைநிறுத்த ஜெ. உத்தரவு". பி பி சி. 31 திசம்பர் 2013 அன்று பார்க்கப்பட்டது.
**வங்கபந்து சேக் முச்சிப்பூர் ரகுமான் நோவோ அரங்கம்** (*Bangabandhu Sheikh Mujibur Rahman Novo Theatre*) வங்காளதேசத்தின் டாக்கா நகரத்தில் உள்ள தேச்காவுன் பகுதியில் உள்ள பிச்சோய் சாரனி அவென்யூவில் அமைந்துள்ளது.   இதுவொரு கோளரங்கமாகும்.

வரலாறு
------

வங்கபந்து சேக் முச்சிப்பூர் ரகுமான் நோவோ கோள் அரங்கம் 2004 ஆம் ஆண்டு செப்டம்பர் மாதம் 25 அன்று பொது மக்களுக்காகத் திறக்கப்பட்டது.  முன்னதாக இதற்கு பசானி நோவோ அரங்கம் என்று பெயரிடப்பட்டிருந்தது. 2010 ஆம் ஆண்டு இயற்றப்பட்ட பங்கபந்து சேக் முச்சிப்பூர் ரகுமான் நோவோ அரங்க மசோதாவின் மூலமாக இதற்கு தன்னாட்சி அதிகாரம் வழங்கப்பட்டது. இந்த விண்வெளி மையம் வங்காளதேச அரசின் அறிவியல் மற்றும் தகவல் தொடர்பு தொழில்நுட்ப அமைச்சகத்தால் நியமிக்கப்பட்டது.

விளக்கம்
--------

5.46 ஏக்கர் நிலத்தில் இக்கோளரங்கம் கட்டப்பட்டுள்ளது. 21-மீட்டர் குவிமாடம் வடிவத்தில் 275 பேர் அமரும் அளவு கொண்டதாக வடிவமைக்கப்பட்டுள்ளது. உட்புறத்தில் மக்கள் அமரும் வகையில் மூன்று மீட்டர் அளவில் சிறிய குவிமாடங்கள் அமைந்துள்ளன.

வடிவமைப்பு
----------

Bangabandhu Sheikh Mujibur Rahman Novo Theatreவங்கபந்து சேக் முச்சிப்பூர் ரகுமான் நோவோ அரங்கம்
கட்டிட்டக் கலைஞர் அலி இமாம் இக்கோளரங்கத்தை வடிவமைத்தார். கோளரங்கத்தின் குவிமாடம் பூமியையும் அதன் குளிர்ந்த நீல வானத்தையும் உருவகப்படுத்துகிறது. இந்த குவிமாடம் வடிவ அரங்கம் சமீபத்திய நவீன கருவிகளுடன் கட்டப்பட்டுள்ளது. பார்வையாளர்கள் விண்வெளியை உணரும் வகையில் முப்பரிமாண சூழலில் ஒரு கிரக பயணத்தின் சிலிர்ப்பை அனுபவிக்கவும் உதவுகிறது. வளைந்த உச்சவரம்பு வானத்தை பிரதிபலிக்கிறது மற்றும் 120 டிகிரி கோணத்தில் ஒரு பெரிய திரை குவிமாடம் மீது கோள்களும் நட்சத்திரங்களும் நகர்வது போலவும் காட்டுகிறது.

சிறப்பம்சங்கள்
--------------

கோளரங்கம் மூன்று வகையான காட்சிகளைக் கொண்டுள்ளது. முடிவிலி பயணத்தில் எதார்த்தமாக கோள்கள், நட்சத்திரங்கள், பிற விண்வெளி பொருட்களின் மெய்நிகர் காட்சி போன்றவற்றுடன் வங்காளதேச சேக் முச்சிப்பூர் ரகுமானின் மார்ச்சு 7 விரிவுரை, கிராண்ட் கேன்யனில் நான்காயிரம் ஆண்டுகளுக்கு முந்தைய வட அமெரிக்காவின் குடியேற்ற குலமான கரிகாத்து பற்றிய உரை போன்றவை இங்கு வழங்கப்படுகின்றன. விவரிக்கிறது.

நிகழ்ச்சியைப் பார்க்க பார்வையாளர்கள் குவிமாடத்தில் பார்க்க வேண்டியதில்லை. அதற்கு பதிலாக பார்வையாளர்கள் தங்களைச் சுற்றி 150 படவீழ்த்திகளால் காட்சிப்படுத்தப்படும் வான்வெளியை நேரடியாகப் பார்ப்பது போல் உணர்கிறார்கள். கோளரங்கம் முப்பரிமாண காட்சி அனுபவத்தை வழங்கும் நவீன வசதியையும் கொண்டுள்ளது.  2013 ஆம் ஆண்டு கோளரங்கத்தில் ஓர் அணுசக்தி தொழில்துறை தகவல் மையம் சேர்க்கப்பட்டது.

மேற்கோள்கள்
-----------

1. ↑  "Science festival begins in Dhaka today" (in en). *The Daily Star*. 2017-09-25. .
2. ↑  "Annisul Huq pledges 'Clean Dhaka, Green Dhaka' within four years" (in en). *The Daily Star*. 2015-10-18. .
3. ↑  "A day in the night sky" (in en). *The Daily Star*. 2013-11-26. .
4. ↑  "JS passes Novo Theatre Bill, High-Tech Park Authority Bill" (in en). *The Daily Star*. 2010-03-02. .
5. ↑  "Novo theatre gets two 3D films" (in en). *The Daily Star*. 2012-11-07. .
6. ↑  "Nuclear Industry Information Centre opened in city" (in en). *Dhaka Tribune*. Archived from the original on 2017-09-27. .

வெளி இணைப்புகள்
---------------

விக்கிமீடியா பொதுவகத்தில்,  
 ***பங்கபந்து சேக் முச்சிப்பூர் ரகுமான் நோவோ அரங்கம்***   
என்பதின் ஊடகங்கள் உள்ளன. 

* முகநூலில் பங்கபந்து சேக் முச்சிப்பூர் ரகுமான் நோவோ அரங்கம்
இராவ் பகதூர் **ஏ. சபாபதி முதலியார்** (*A. Sabhapathy Mudaliar*, 1838 – 29 அக்டோபர் 1903) தென்னிந்திய மாநிலமான கர்நாடாகாவின் பெல்லாரியைச் சேர்ந்த புரவலரும், அரசியல்வாதியும் ஆவார். பெல்லாரியில் உள்ள பெண்கள் மற்றும் குழந்தைகள் மருத்துவமனை அல்லது மாவட்ட மருத்துவமனைக்கு இவர் நிலத்தையும் கட்டிடத்தையும் நன்கொடையாக வழங்கியதைத் தொடர்ந்து இவரது பெயரிடப்பட்டது. பெல்லாரியில் உள்ள புரூஸ்பேட்டை பகுதியில் உள்ள ஒரு தெருவுக்கு இவரது பெயரிடப்பட்டது.

இவர் 19ஆம் நூற்றாண்டின் பிற்பகுதியிலும் 20ஆம் நூற்றாண்டின் முற்பகுதியிலும் 20 ஆண்டுகளுக்கும் மேலாக பெல்லாரி நகராட்சி மன்றத்தின் உறுப்பினராக இருந்தார். அதில் ஒன்பது ஆண்டுகளில் இவர் அதன் தலைவராக இருந்தார். 1902ஆம் ஆண்டு ஒரு முறை, பெல்லாரி நகராட்சி மன்றத்தின் தலைவராக சபையின் 17 உறுப்பினர்களில் 13 பேரின் வாக்குகளால் அவர் தேர்ந்தெடுக்கப்பட்ட போதிலும், இவர் தேர்ந்தெடுக்கப்பட்டதை எந்த விளக்கமும் இன்றி சென்னை மாகாண அரசாங்கத்தால் சட்டப்பூர்வமான இரத்து செய்யும் அதிகாரத்தில் இரத்து செய்யப்பட்டது. அந்த நேரத்தில் காம்போர்னின் நாடாளுமன்ற உறுப்பினர் வில்லியம் கெய்ன் ஐக்கிய இராச்சியத்தின் மக்களவையில் இந்த பிரச்சினையை எழுப்பினார்.

மேற்கோள்கள்
-----------

1. ↑  
 *The Imperial Gazetteer of India, Volume 7 [vol. 1, 1909**]. Oxford: Clarendon Press. 1908–1931. பக். 158–176. .*
2. 1 2  "India—Bellary Municipal Council-Commons Sitting Questions 1902". 11 April 2011 அன்று பார்க்கப்பட்டது.
வங்கக் கடலில் ஒரு மீன்பிடிப் படகு
**வங்காள விரிகுடா** (*Bay of Bengal*) இந்தியப் பெருங்கடலில் அடங்கிய கடலாகும். முக்கோண வடிவில் உள்ள இக்கடலின் கிழக்கில் மலேய தீபகற்பமும், வடக்கில் மேற்கு வங்காளம், மற்றும் வங்கதேசமும், மேற்கில் இந்திய துணைக்கண்டமும் அமைந்துள்ளன. இலங்கை, அந்தமான் நிகோபார் தீவுகள் ஆகியவை இக்கடலில் உள்ள தீவுகளாகும். இக்கடலை சோழமண்டல கடல் என அழைக்க சிகாக்கோ பேராசிரியர்கள் மத்திய மாநில அரசுகளுக்கு கோரிக்கை விடுத்துள்ளனர்

கங்கை, பிரம்மபுத்ரா, மகாநதி, கோதாவரி, கிருஷ்ணா, காவிரி, மெக்னா, ஐராவதி ஆகியவை வங்காள விரிகுடாவில் கலக்கும் முக்கிய நதிகளாகும். இக்கடலின் கரையில் அமைந்துள்ள சில முக்கிய நகரங்கள் சென்னை, விசாகப்பட்டினம், கொல்கத்தா, பாண்டிச்சேரி ஆகியவை.

விக்கிமீடியா பொதுவகத்தில்,  
 ***வங்காள விரிகுடா***   
என்பதின் ஊடகங்கள் உள்ளன.

வங்காள விரிகுடாவில் ஆழிப்பேரலை
------------------------------

திசம்பர் 26, 2004ம் ஆண்டில் காலை 6.29 மணிக்கு இந்தோனேசியாவின், சுமத்ரா தீவில் ஏற்பட்ட நிலநடுக்கம் இந்தியாவில் ஆழிப்பேரலையாக உருவெடுத்து பல்வேறு பகுதிகளை அழித்தது.

தமிழ்நாடு, அந்தமான், நிகோபார் தீவுகள் மற்றும் இலங்கை, இந்தோனேசியா நாடுகளில் லட்சக்கணக்கான உயிர்கள் பலியாயின. உலகின் 11 நாடுகளில் பாதிப்பை உண்டாக்கிய இந்த பயங்கர நில நடுக்கம், ரிக்டர் அளவில் 9 ஆக பதிவானது.

இந்தியாவில் 9571, இந்தோனேசியாவில் 94,100, இலங்கையில் 30,196, தாய்லாந்தில் 5,187, மியான்மரில் 90 பேரும், மாலத்தீவில் 75 பேரும், மலேசியாவில் 68 பேரும், சோமாலியாவில் 176 பேரும், தான்சானியாவில் 10 பேரும், கென்யாவில் ஒருவரும் ஆழிப் பேரலைக்கு பலியாயினர்.

மேற்கோள்கள்
-----------

1. ↑  "Map of Bay of Benglal- World Seas, Bay of Bengal Map Location – World Atlas".
2. ↑   Bay of Bengal
3. ↑

| * பா
* உ
* தொ
இலங்கையின் புவியியல் |
| --- |
| காலநிலை | 
* காலநிலை
* Climatic regions
* Natural disasters

 |
| இலங்கையின் புவியியல் | 
* இந்தியப் புவித்தட்டு
* Gems
* மத்திய மலைப்பகுதிகள்
* ஹந்தனை மலைத்தொடர்
* நக்கிள்ஸ் மலைத்தொடர்

 |
| உச்ச முனைகள் | 
* உயரம்
* பருத்தித்துறை
* தெற்கு
* கிழக்கு
* மேற்கு

 |
| Landforms | 
* இலங்கை கடற்கரைகளின் பட்டியல்
* Islands
* Lagoons
* Lakes
* மலைகள்
* ஆறுகள்
* Valleys
* அருவிகள்

 |
| Bordering entities | 
* வங்காள விரிகுடா
* மன்னார் வளைகுடா
* இந்தியா
* இந்தியப் பெருங்கடல்
* பாக்கு நீரிணை

 |
| Subdivisions | 
* மாகாணங்கள்
* மாவட்டங்கள்
* Municipalities
	+ நகரங்கள்
* Wards
* கிராம சேவையாளர்
	+ Towns

 |
| Environment | 
* சூழல் பிரச்சினைகள்
	+ Deforestation
* Biogeographic classification
* Biosphere Reserves
* Ecoregions
* Forests
* இலங்கை தேசிய பூங்காக்களின் பட்டியல்
* பாதுகாக்கப்படும் பிரதேசங்கள்
* Sanctuaries
* Wildlife
	+ Fauna
	+ Flora

 |
வடக்கு ஒசேத்தியாவில் பெஸ்லான் நகரம்
**பெஸ்லான் பாடசாலைப் படுகொலைகள்** அல்லது **பெஸ்லான் பாடசாலைப் பணயக்கைதிகள் பிரச்சினை** (*Beslan school hostage crisis*, *Beslan School massacre*) ரஷ்யாவின் வடக்கு ஒசேத்திய-அலனீயா குடியரசில் பெஸ்லான் நகரில் உள்ள பாடசாலை ஒன்றில் செச்சினியப் போரை முடிவுக்குக் கொண்டு வரும் பொருட்டு ஆயுதம் தாங்கிய தீவிரவாதிகள் 2004, செப்டம்பர் 1 ஆம் நாள் ஆரம்பித்தனர். 777 பாடசாலைப் பிள்ளைகள், மற்றும் ஆசிரியர்கள், பணியாளர்கள் உட்பட 1,100 பேர் பணயக் கைதிகளாகப் பிடிக்கப்பட்டனர். மூன்று நாட்களின் பின்னர் ரஷ்யக் காவற்படையினர் பணயக்கைதிகள் வைக்கப்பட்டிருந்த கட்டிடத்தை பீரங்கி வண்டிகள், வெப்ப அமுக்க ஏவுகணைகள், மற்றும் கனரக ஆயுதங்கள் கொண்டு தாக்கினர். பல தொடர்க் குண்டுவெடிப்புகளினால் பாடசாலைக் கட்டிடம் அதிர்ந்து தீப்பிடிக்க ஆரம்பித்தது. இதையடுத்து ஆயுததாரிகளுக்கும், ஆயுதப்படைகளுக்கும் இடையில் சரமாரியான துப்பாக்கிச் சூடுகள் இடம்பெற்றன. 186 பிள்ளைகள் உட்பட 334 பணயக் கைதிகள் இந்த முற்றுகையின் போது கொல்லப்பட்டனர். மேலும் நூற்றுக்கணக்கானோர் காயமடைந்தனர். பலர் காணாமல் போய்விட்டனர்.

செச்சினிய பிரிவினைவாதிகளின் தலைவர் ஷமீல் பசாயெவ் இந்த பணயக்கைதிகள் நிகழ்வுக்கு உரிமை கோரினார். ஆனாலும் இந்நிகழ்வின் பயங்கரத்துக்கு அவர் ரஷ்ய அதிபர் விளாடிமிர் பூட்டினைக் குற்றம் சாட்டினார். இவ்விவகாரத்தை அடுத்து ரஷ்யாவில் பல அரசியல் மாற்றங்கள் கொண்டுவரப்பட்டன. கிரெம்ளினுக்கும், ரஷ்ய அதிபருக்கும் அதிகாரங்கள் அதிகரிக்கப்பட்டன.

மேற்கோள்கள்
-----------

1. ↑  Beslan mothers' futile quest for relief (பிபிசி)
2. ↑  The Truth About Beslan. What Putin's government is covering up. பரணிடப்பட்டது 2011-05-20 at the வந்தவழி இயந்திரம், by David Satter, *The Weekly Standard*, 11/13/2006, Volume 012, Issue 09
3. ↑  "Woman injured in 2004 Russian siege dies". *The Boston Globe*. December 8, 2006.. பார்த்த நாள்: 2007-01-09.
4. ↑  "Putin meets angry Beslan mothers". BBC News. September 2, 2005.. பார்த்த நாள்: 2006-07-28.

வெளி இணைப்புகள்
---------------

* Killers Set Terms, a Mother Chooses. A 2005 Pulitzer Prize winner by Kim Murphy, *Los Angeles Times*. Last accessed October 4, 2007.
* Chechen rebels' hostage history, BBC News, 1 September, 2004
* Beslan school siege (09/01/2004) (very graphic!).
**ஏ. சிதம்பரநாத நாடார்** (A. Chidambaranatha Nadar) ஒரு இந்திய அரசியல்வாதியாவார். முன்னாள் முன்னாள் சட்டமன்ற உறுப்பினருமான இவர்  இரண்டு முறை திருவாங்கூர்-கொச்சி சட்ட மன்றத்திற்காகவும், மூன்று முறை  சென்னை மாகாண சட்டமன்றத்திற்காகவும் தேர்ந்தெடுக்கப்பட்டார். 1952–53 ஆண்டுகளில் இவர் மத்திய அமைச்சரவையில் திருவாங்கூர்-கொச்சி தொகுதி அமைச்சராகச் செயல்பட்டார்.

1952ஆம் ஆண்டில் தமிழ்நாடு காங்கிரசு கட்சி சார்பாக இரணியல் தொகுதியிலிருந்து திருவாங்கூர்-கொச்சி சட்ட மன்றத்திற்குத் தேர்ந்தெடுக்கப்பட்டார். இரணியல் தொகுதியானது இரட்டை உறுப்பினர் தொகுதியாகும். இதன் மற்றொறு உறுப்பினர், இதே கட்சியைச் சார்ந்த ஏ. கே. செல்லையா ஆவார்.

ஏ. ஜே. ஜான் ஆனாப்பரம்பில் மந்திரி சபையில் நில வருவாய் மற்றும் வனத்துறை அமைச்சராகவும் இவர் பணியாற்றினார். இந்திய தேசிய காங்கிரசு கட்சியின் வேட்பாளராக நாகர்கோவில் சட்டமன்றத் தொகுதியில் 1957 மற்றும் 1962 சட்டமன்றத் தேர்தல்களில் போட்டியிட்டு சென்னை மாகாண சட்டசபைக்குத் தேர்ந்தெடுக்கப்பட்டார்.1967 ஆம் ஆண்டு தமிழக சட்டமன்றத் தேர்தலில் குளச்சல் சட்டமன்றத் தொகுதியில் போட்டியிட்டு வெற்றி பெற்றார்.

மேற்கோள்கள்
-----------

1. ↑  "1952 election for Travancore-Cochin assembly" (PDF). 2008-12-03 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  A. J. John, Anaparambil பரணிடப்பட்டது மார்ச் 1, 2012 at the வந்தவழி இயந்திரம்
3. ↑  "1957 Madras State Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2019-07-24 அன்று பார்க்கப்பட்டது.
4. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2019-07-24 அன்று பார்க்கப்பட்டது.
5. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2019-07-24 அன்று பார்க்கப்பட்டது.
**கிரிஷா குரூப்**, இந்தியாவின் மஹாராஷ்டிரா மாநிலத்தின் மும்பையை பூர்விகமாக கொண்டவரும், தமிழ், தெலுங்கு மற்றும் மலையாளம் மொழிகளில் சில திரைப்படங்களில் நடித்துவரும் நடிகை ஆவார். தமிழில் அழகு குட்டி செல்லம் (2016) மற்றும் கோலிசோடா 2 (2018) உள்ளிட்ட படங்களில் அவர் நடித்துள்ளார்.

தொழில்
------

மும்பையில் குடியேறிய கேரள குடும்பத்தில் பிறந்தவரான, கிரிஷா குரூப் இவரது பள்ளிப்படிப்பை சுவாமி விவேகானந்தர் சர்வதேசப் பள்ளியில் முடித்துள்ளார். கல்லூரிப்படிப்பை, சியன் கல்லூரி, மும்பையிலும் முடித்துள்ளார். பள்ளியில் படிக்கும் போதே (11 வயதில்) ஹிந்துஸ்தானி பாடலைக் கற்றுள்ள இவர் இன்னமும் 19 ஆண்டுகளுக்கும் மேலாக பரதநாட்டியம் கற்று வருகிறார்.

டைம்ஸ் ஆஃப் இந்தியா மற்றும் க்ளீன் என் கிளியர் நடத்திய பாம்பே டைம்ஸ் புதுமுகங்கள் - என்ற பட்டத்தை கல்லூரியில் படிக்கும் போதே வென்றுள்ள கிரிஷா, வனிதா என்னும் மலையாள இதழில் (பிப்ரவரி 2011 இதழில்)  புகைப்பட ராணி என்ற பட்டத்துடன் இடம்பெற்றுள்ளார். அப்போதிருந்தே திரைப்படங்களில் பணியாற்ற ஆர்வமும் விருப்பமும் கொண்டிருந்தார்.

முதன்முதலாக மலையாளப் படங்களில் நடிக்கத்தொடங்கிய இவர், தமிழில் அந்தோணி சார்லஸின் *அழகு குட்டிச் செல்லம்* (2016) திரைப்படத்தில் முக்கிய கதாபாத்திரத்தில் நடித்தார். அதனைத் தொடர்ந்து அடுத்தடுத்த பட வாய்ப்புகள் வரத்தொடங்கின. அந்தோணியின் அடுத்த படமான *சாலை* (2017), *கூட்டாளி* (2018), விஜய் மில்டனின் *கோலி ஆகியவற்றில்* ஒரு பகுதியாக ஒப்பந்தம் செய்யப்பட்டார். *சோடா 2* மற்றும் சுசீந்திரனின் தாமதமான *ஏஞ்சலினா*, என்ற படத்தில் முதன்மை பாத்திரத்திலும் நடித்துள்ளார்.   

2022 ஆம் ஆண்டில், தமிழ், தெலுங்கு என்ற இருமொழிகளிலும் இயக்கப்பட்ட விளையாட்டினை மையமாகக் கொண்ட கிளாப் மற்றும் ஜோதி என்ற படங்களில் நடித்துள்ளார்.

திரைப்படவியல்
-------------

திரைப்படங்கள்

|  |  |  |  |  |
| --- | --- | --- | --- | --- |
| **ஆண்டு** | **திரைப்படம்** | **பங்கு** | **மொழி** | **குறிப்புகள்** |
| 2013 | *கருமான் காசப்பன்* | நிலா | மலையாளம் |  |
| 2016 | *அழகு குட்டி செல்லம்* | நிலா | தமிழ் |  |
| 2017 | *சாலை* |  | தமிழ் |  |
| 2018 | *கூட்டாளி* |  | தமிழ் |  |
| *கோலி சோடா 2* | மதி | தமிழ் |  |
| 2022 | *கைதட்டல்* | பாக்யலட்சுமி/துர்கா | தமிழ் | இருமொழி படம் |
| *கைதட்டல்* | தெலுங்கு |
| *ஜோதி* | ஜானகி | தமிழ் |  |
| *யுத்த காண்டம்* |  | தமிழ் |  |
| 2023 | *ஏஞ்சலினா* |  | தமிழ் | தயாரிப்பிற்குப்பின் |
| *ஸ்ஷ்ஷ்ஷ்* |  | தமிழ் | தயாரிப்பிற்குப்பின் |

மேற்கோள்கள்
-----------

1. ↑  "A lesson in love". *The New Indian Express*.
2. ↑  Purushothaman, Kirubhakar (8 November 2017). "Krisha Kurup riding high". *Deccan Chronicle*.
3. ↑  Purushothaman, Kirubhakar (12 October 2016). "Krisha Kurup bags a key role in a thriller". *Deccan Chronicle*.
4. ↑  "Suseenthiran reveals interesting details on Angelina! - Malayalam News". *IndiaGlitz.com*. 21 June 2019.
5. ↑  "கிரைம் த்ரில்லர் படத்தில் கிரிஷா க்ரூப் | Krisha Kurup next movie crime thriller". *தினமலர் - சினிமா*. 7 December 2022.
6. ↑  "Jothi Movie Review: An amateurish investigative thriller" – timesofindia.indiatimes.com வழியாக.

வெளி இணைப்புகள்
---------------

* Krisha Kurup at IMDb
**குறுங்கலி** என்னும் துறையில் அமைந்த பாடல்கள் எனப் புறநானூற்றில் ஐந்து பாடல்கள் உள்ளன. கடையெழு வள்ளல்களில் ஒருவனான பேகன் தன் மனைவி கண்ணகி என்பாளைத் துறந்து வேறொருத்தியோடு வாழ்ந்துவந்தான். இது தகாது என இடித்துரைத்து மனைவியுடன் சேர்ந்து வாழுமாறு வற்புறுத்தும் பாடல்கள் இவை. இந்தப் பாடல்கள் ‘தாபதநிலை’ என்னும் துறையின என்னும் குறிப்பும் குறுங்கலி என்பதனுடன் தரப்பட்டுள்ளது.

கலி என்பது துள்ளும் ஓசை. பாடல்கள் கண்ணகி துள்ளும் மனநிலை இல்லாதிருத்தலைக் குறிக்க இத் துறைப் பெயரை வைத்திருக்கிறார்கள். இது பெருந்திணையில் வரும் துறைகளில் ஒன்று. தொல்காப்பியம் அகத்திணையில் ஒன்றாறாகப் பெருந்திணையைக் காட்டுகிறது. பன்னிரு படலம், புறப்பொருள் வெண்பாமாலை ஆகிய இலக்கண நூல்கள் பெருந்திணையைப் புறத்திணையோடு சேர்த்துள்ளன. 

புறப்பொருள் வெண்பாமாலை பெருந்திணையை ஒருபாற் பெருந்திணை என்றும், இருபாற் பெருந்திணை என்றும் இரண்டு பிரிவுகளாக்கிக்கொண்டு சொல்லும்போது இருபாற் பெருந்திணையில் குறங்கலி என்னும் துறையைக் குறிப்பிடுகிறது. மனைவி விரும்பும்போது கணவன் வேறுபட்டிருக்கும் நிலையைக் கூறுவது குறுங்கலி எனக் குறிப்பிடுகிறது.

* பிற புறநானூற்றுத் துறைகளை இதனோடு ஒப்பிட்டுப் பார்த்துக்கொள்வது நலம்.

அடிக்குறிப்பு
-------------

1. ↑  புறநானூறு 143 முதல் 147
2. ↑  
நாறு இருங் கூந்தல் மகளிரை நயப்ப  

வேறுபடு வேட்கை வீயக் கூறின்று. கொளு 142
**குறுங்குடி மருதனார்** சங்ககாலப் புலவர்களில் ஒருவர். மாங்குடி மருதனாரைப் போல இவர் ஊரால் அடையாளம் காட்டப்பட்ட புலவர். சங்கநூல் தொகுப்பில் இவரது பாடல்கள் இரண்டு உள்ளன. அகநானூறு 4, குறுந்தொகை 344 ஆகியவை அவை.

பாடல் தரும் செய்திகள்
---------------------

### அகம் 4

இந்தப் பாடல் தலைவியும் தோழியும் பேசிக்கொள்வதாக அமைந்துள்ளது.

* கருணை உள்ளம்

இந்தப் பாடல் கருணை உள்ளத்துக்கு எடுத்துக்காட்டாகப் பலராலும் மேற்கோள் காட்டப்படும் பாடல்களில் ஒன்று. வேந்தன் இட்ட பணியை நிறைவேற்றிய பின்னர் தலைவன் தன் மனைவியை நினைத்துக்கொண்டு தேரில் இல்லம் மீள்கிறான். தேரை இழுத்துவரும் குதிரையின் கழுத்தில் கட்டப்பட்டிருக்கும் மணியின் நாக்கு அசையாமல் கட்டிவைத்துக்கொண்டு தேரை ஓட்டிவருகிறான். மணியின் ஒலி கேட்டால் பூவில் தேன் உண்ணும் வண்டுகளுக்கு இடையூறு நேரும் என்று எண்ணி அப்படிச் செய்கிறான்.
* உறந்தை

உறையூருக்குக் கிழக்குப் பக்கத்தில் நெடும்பெரும் குன்றம் ஒன்று இருந்தது. (அது இக்காலத்தில் உச்சிப்பிள்ளையார் கோயில் மலை) இதில் பூக்கும் காந்தள் மலர் போலத் தலைவியின் மேனி மணந்ததாகக் கூறப்படுகிறது.
* கார்காலத்தில் பூக்கும் பூக்கள்

முல்லை, இல்லம், கொன்றை ஆகியவை கார்காலத்தில் பூக்கும் பூக்கள். இதனை மேய்ந்துகொண்டு இரலைமான் துள்ளி விளையாடும்.
### குறுந்தொகை 344

தலைவன் பிரிந்து சென்றதைத் தலைவி பொறுத்துக்கொள்ள வேண்டும் என்று தோழி தலைவிக்குச் சொன்னாள். தலைவி தன்னால் பொறுத்துக்கொள்ள இயலவில்லை என்கிறாள்.
பனிக்காலம். குளிர்ந்த சாரல் காற்று. காளையோடு சேர்ந்திருக்கும் பசு தன் பால்வாய்க் கன்றை எண்ணிக்கொண்டு ஊருக்கு மீளும் மாலை வேளை. பொருள் தேடச் சென்ற அவர் இன்னும் வரவில்லையே! - என்கிறாள் தலைவி.

அடிக்குறிப்பு
-------------

1. ↑  பூத்த பொங்கர்த் துணையொடு வதிந்த   
தாது உண் பறவை பேதுறல் அஞ்சி,  
மணி நா ஆர்த்த மாண் வினைத் தேரன், (அகம் 4)
2. ↑  புலம் பயிர் அருந்த அண்ணல் ஏற்றொடு  
நிலம் தூங்கு அணல வீங்கு முலை செருத்தல்  
பால் வார்பு, குழவி உள்ளி, நிரை இறந்து,  
ஊர்வயின் பெயரும் புன்கண் மாலை
**பே. தர்மலிங்கம்** (*P. Dharamalingam*)(பிறப்பு 25 மே 1950) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் பாளையங்கோட்டை மேலச்செவல் பகுதியினைச் சேர்ந்தவர். விவசாயத் தொழில்புரிந்து வரும் தர்மலிங்கம் இளம் வணிகவியல் பட்டதாரி ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாளையங்கோட்டை சட்டமன்றத் தொகுதி அதிமுக வேட்பாளராகப் போட்டியிட்டு வெற்றி பெற்றார்.

தேர்தல் முடிவுகள்
-----------------

தமிழ்நாடு சட்டமன்றத் தேர்தல், 1991: பாளையங்கோட்டை

| கட்சி | வேட்பாளர் | வாக்குகள் |  % | ±% |
| --- | --- | --- | --- | --- |
|  | அதிமுக | பே. தர்மலிங்கம் | **45,141** | **46.11** | **+29.19** |
|  | தாயக மறுமலர்ச்சி கழகம் | வி. கருப்பசாமி பாண்டியன் | 38,250 | 39.07 | புதியவர் |
|  | இந்திய ஒன்றிய முஸ்லிம் லீக் | எல். கே. எசு. முகமது மீரான் மைதீன் | 12,429 | 12.69 | +19.26 |
| வெற்றியின் விளிம்பு | 6,891 | 7.04 | 4.58 |
| பதிவான வாக்குகள் | 97,909 | 59.29 | -7.42 |
| செல்லாத வாக்குகள் |  |  |  |
| மொத்த வாக்காளர்கள் | 1,69,762 |  |  |
|  | அதிமுக திமுகவிடமிருந்து கைப்பற்றியது | மாற்றம் | 11.70 |  |

மேற்கோள்கள்
-----------

1. ↑  Election Commission of India. "Statistical Report on General Election 1991" (PDF). 7 October 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
*n* = 2 இனதும், மேலும் இதன் ஆறு முழு எண் தீர்வுகளுக்குமான பெல் சமன்பாடு.
**பெல்லின் சமன்பாடு** (*Pell's equation*) கீழ்க்கண்டவாறு அமைந்துள்ள ஏதாவதொரு முழுவெண் கெழு சமன்பாடு ஆகும்.

{\displaystyle x^{2}-ny^{2}=1}
இங்கு {\displaystyle n} ஒரு வர்க்கமல்லாத முழு எண்ணும், {\displaystyle x,y} முழு எண்களும் ஆகும். கார்ட்டீசியன் ஆள்கூறுகளில், இச்சமன்பாடு ஒரு அதிபரவளைவு வடிவத்தைக் குறிக்கிறது. இவ்வளைவு x, y என்பன முழு எண்களாக இருக்கும் புள்ளிகளூடாகச் செல்லும்போது x, y என்பவற்றுக்கான தீர்வு கிடைக்கிறது. *x* = 1, *y* = 0 என்பது இவ்வாறான ஒரு எளிமையான தீர்வு. ஜோசப் லூயி லாக்ராஞ்சி என்பவர் *n* என்பது நிறைவர்க்கமாக இல்லாதிருக்கும்வரை பெல் சமன்பாட்டுக்கு முடிவில்லாத அளவு பல வெவ்வேறான முழு எண் தீர்வுகள் இருக்கும் என நிறுவினார். இத்தீர்வுகளை, *n* இன் வர்க்கமூலத்தை x/y என்னும் வடிவத்திலான விகிதமுறு எண்ணால் துல்லியமாக அண்ணளவாக்குவதற்குப் பயன்படுத்தலாம்.

இந்தச் சமன்பாடு தொடர்பான ஆய்வு யோன் பெல் என்பவரால் செய்யப்பட்டது என லெனார்ட் ஆய்லர் பிழையாக எண்ணியதாலேயே *பெல் சமன்பாடு* என்னும் பெயர் ஏற்பட்டது. இச்சமன்பாட்டுக்கான பொதுத் தீர்வைக் கண்டறிந்த முதல் ஐரோப்பியர் புரூங்கர் பிரபுவே என ஆய்லர் அறிந்திருந்த போதும், இது விடயத்தில் அவர் புரூங்கரையும், பெல்லையும் குழப்பிக்கொண்டார் எனத் தெரிகிறது.

வரலாறு
------

தோராயமாக கி.மு. 400 ஆம் ஆண்டுகளில் இந்திய மற்றும் கிரேக்க நாடுகளில் பெல் சமன்பாட்டின் n = 2 ஆக இருக்கும்,

{\displaystyle x^{2}-2y^{2}=1}
என்னும் நிலை மீதும், இதோடு நெருக்கமாகத் தொடர்புடைய,

{\displaystyle x^{2}-2y^{2}=-1}
என்பதன் மீதும், ஆய்வுகள் இடம்பெற்றன. இவ்விரு சமன்பாடுகளும் 2 இன் வர்க்கமூலத்துடன் தொடர்புள்ளதாக இருந்ததாலேயே இவை ஆராயப்பட்டன. *x* உம் *y* உம் இச் சமன்பாட்டுக்குப் பொருத்தமாக அமையும் நேர் முழுஎண்களாக இருந்தால், x/y என்பது √2இன் அண்ணளவாக்கம் ஆகும். இந்த அண்ணளவாக்கத்தில் வரும் எண்கள் *x* உம், *y* உம் பைதகோரியக் கணிதவியலாளர்களுக்குத் தெரிந்திருக்கிறது.

மேற்கோள்கள்
-----------

1. ↑  Knorr, Wilbur R. (1976), "Archimedes and the measurement of the circle: a new interpretation", *Archive for History of Exact Sciences*, **15** (2): 115–140, MR 0497462.
கணிதத்தில் ஒரு இயல் எண் *n* இன் **தகு வகுஎண் கூட்டு** (*aliquot sum*) அல்லது **தகு வகுஎண் கூட்டுச்சார்பு** (*aliquot sum function*) அல்லது **தகு வகுஎண் சார்பு** என்பது *n* இன் தகு வகுஎண்களின் கூட்டுத்தொகையைக் குறிக்கும். இதன் குறியீடு *s*(*n*) ஆகும்.

{\displaystyle s(n)=\sigma \_{1}(n)-n} (இதில் {\displaystyle \sigma \_{1}(n)}, வகுஎண் சார்பு)
*s*(*n*), *n* இன் அனைத்து தகு வகுஎண்களின் கூட்டுத்தொகையைக் குறிக்கிறது. அதாவது *n* நீங்கலாக, *n* இன் மற்ற வகுஎண்களின் கூட்டுத்தொகையைத் தருகிறது.
நிறைவெண்களை அடையாளங்காண இச்சார்பு பயன்படுகிறது. 

*n* ஒரு நிறைவெண் எனில், *s*(*n*) = *n*
*n* ஒரு மிகையெண் எனில், *s*(*n*) > *n*
*n* ஒரு குறைவெண் எனில், *s*(*n*) < *n*
தகு வகுஎண் கூட்டுச்சார்பைத் தொடர்ந்து செயற்படுத்துவதன் மூலம் *n* இன் தகு வகுஎண்களின் கூட்டுத் தொடர்முறையைப் (aliquot sequence) பெறலாம். இச்சார்பு **கட்டுப்படுத்தப்பட்ட வகுஎண் சார்பு** (*restricted divisor function*) எனவும் அழைக்கப்படும்.

எடுத்துக்காட்டு:
*n* = 15 எனில் 15, நீங்கலான அதன் வகுஎண்கள்: 1, 3, 5

*s*(15) = 1 + 3 + 5 = 9

மேற்கோள்கள்
-----------

1. ↑  Weisstein, Eric W. "Restricted Divisor Function", *MathWorld*.
**மலபார் கிறித்தவ கல்லூரி** (*Malabar Christian College*), என்பது 1909-ல் இந்தியாவின் கேரளாவில் கோழிக்கோட்டில் நிறுவப்பட்ட பழமையான கல்வி நிறுவனங்களில் ஒன்றாகும்.

வரலாறு
------

மலபார் கிறுத்தவ கல்லூரியானது, மலபார் பகுதியில் உள்ள இளைஞர்களுக்குப் பாகுபாடு இல்லாமல் கல்வியை வழங்குவதை நோக்கமாகக் கொண்டு சுவிட்சர்லாந்தின் பேசெல் புராட்டஸ்டன்ட் கிறித்தவ மறைப்பணியாளர்களால் நிறுவப்பட்டது. தொடக்கத்தில் இக்கல்லூரி இரண்டாம்-தரக் கல்லூரியாகச் சென்னைப் பல்கலைக்கழகத்துடன் இணைவுப் பெற்ற கல்லூரியாகச் செயல்பட்டது. 1956 முதல் தரக் கல்லூரியாகத் தரம் உயர்த்தப்பட்டது.

கல்வித் திட்டங்கள்
------------------

இக்கல்லூரியில், கலை மற்றும் அறிவியல் இளநிலை மற்றும் முதுகலை பாடங்களை வழங்குகிறது. தற்பொழுது இக்கல்லூரி கோழிக்கோடு பல்கலைக்கழக இணைவுக் கல்லூரியாகச் செயல்படுகிறது. இக்கல்லூரி தேசிய மதிப்பீடு மற்றும் தரச்சான்று நிறுவனத்தின் "முதல் தரம்" பெற்ற கல்லூரியாக (3.21/4 புள்ளிகள்) அங்கீகாரம் பெற்றுள்ளது.

குறிப்பிடத்தக்க ஆசிரியர் மற்றும் முன்னாள் மாணவர்கள்
---------------------------------------------------

* சகோதரன் அய்யப்பன்
* கே. பி. ராமனுன்னி
* சிந்தா ரவி
* பி. வி.அன்வர்
* கே.கே.நீலகண்டன்
* குட்டி
* ஜக்காரியாஸ் அப்ரேம்
* அஞ்சலி அமீர்
* அன்னா ராஜம் மல்ஹோத்ரா
* கீதா ஹிரண்யன்
* பாபு பரத்வாஜ்
* பினு பப்பு
* கிறிசோஸ்டம் அரங்கடன்
* மோனிஷா அர்ஷக்
* கே. கே. ரமா
* ரோஹன் குன்னும்மாள்
* ஆத்தூர் ரவி வர்மா
* வி. பி. பாலகங்காதரன்
* மூர்கோத் ராமுன்னி

மேற்கோள்கள்
-----------

1. ↑
2. ↑

வெளி இணைப்புகள்
---------------

* அதிகாரப்பூர்வ இணையதளம்